תקנות ניירות ערך (ייצוב מחירים)

{{ח:התחלה}}
{{ח:כותרת|תקנות ניירות ערך (ייצוב מחירים), התשע״ג–2012}}

{{ח:פתיח-התחלה}}
{{ח:תיבה|ק״ת תשע״ג, 193|תקנות ניירות ערך (ייצוב מחירים)|https://olaw.org.il/takanot/takanot-7182.pdf}}, {{ח:תיבה|208|ת״ט|https://olaw.org.il/takanot/takanot-7183.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ניירות ערך#סעיף 36|סעיפים 36}} {{ח:חיצוני|חוק ניירות ערך#סעיף 56|ו־56(א) ו־(ג)(3)}} {{ח:חיצוני|חוק ניירות ערך|לחוק ניירות ערך, התשכ״ח–1968}} (להלן – החוק), בהתייעצות עם שר המשפטים ועם הרשות, ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”גוף מקורב“ – כהגדרתו {{ח:חיצוני|תקנות ניירות ערך (חיתום)|בתקנות החיתום}};
{{ח:ת|סוג=הגדרה}} ”יחידת הנפקה“ – כהגדרתה {{ח:חיצוני|תקנות ניירות ערך (חיתום)#סעיף 15|בתקנה 15(א)(5) לתקנות החיתום}};
{{ח:ת|סוג=הגדרה}} ”ייצוב“ – פקודת קנייה בבורסה של נייר ערך לשם מניעה או האטה של ירידה במחירו;
{{ח:ת|סוג=הגדרה}} ”משתתף במכירה“ – כל אחד מהמשתתפים בהליך המכירה לציבור, לרבות חתם, מפיץ, מנפיק או מציע, המשתתפים במכירה או גוף מקורב אליו;
{{ח:ת|סוג=הגדרה}} ”תקנות החיתום“ – {{ח:חיצוני|תקנות ניירות ערך (חיתום)|תקנות ניירות ערך (חיתום), התשס״ז–2007}}.

{{ח:סעיף|2|חזקה לעניין העדר תרמית}}
{{ח:ת}} חזקה כי ייצוב אינו השפעה בדרכי תרמית על תנודות השער של ניירות ערך, כאמור {{ח:חיצוני|חוק ניירות ערך#סעיף 54|בסעיף 54(א)(2) לחוק}}, אם התקיימו כל אלה:
{{ח:תת|(1)}} ניירות הערך נושא הייצוב אינם חלק מיחידת הנפקה, כהגדרתה {{ח:חיצוני|תקנות ניירות ערך (חיתום)#סעיף 15|בתקנה 15(א)(5) לתקנות החיתום}}, או שהם חלק מיחידת הנפקה כאמור, אשר נקבע בשלו מחיר תקרת ייצוב בהתאם לפסקה (5)(א);
{{ח:תת|(2)}} המייצב הוא החתם המתמחר; היה יותר מחתם מתמחר אחד, רשאי לייצב רק אחד מהחתמים המתמחרים כפי שנקבע בתשקיף, בלא שינוי במהלך תקופת הייצוב (להלן – החתם המייצב);
{{ח:תת|(3)}} הייצוב נעשה בפרק הזמן החל בסיום התקופה להגשת הזמנות ולא יאוחר מתום 30 ימים לאחר מכן, בכל משך הזמן האמור או בחלקים ממנו (להלן – תקופת הייצוב);
{{ח:תת|(4)}} זהותו של מוכר נייר הערך נושא פקודת הקניה אינה ידועה לחתם המייצב;
{{ח:תת|(5)}} מחיר הייצוב לא עלה על הנמוך מבין אלה:
{{ח:תתת|(א)}} מחיר המכירה לציבור – מחיר המכירה בהצעה אחידה או מחיר המכירה בהצעה לא אחידה, כמשמעותם {{ח:חיצוני|תקנות ניירות ערך (אופן הצעת ניירות ערך לציבור)#סעיף 2|בתקנות 2}} {{ח:חיצוני|תקנות ניירות ערך (אופן הצעת ניירות ערך לציבור)#סעיף 11|ו־11(ב) לתקנות ניירות ערך (אופן הצעת ניירות ערך לציבור), התשס״ז–2007}}, לפי העניין; היו ניירות הערך נושא הייצוב חלק מיחידת הנפקה – המחיר שנקבע כתקרת הייצוב במסגרת התשקיף ובלבד שלא עולה על המחיר האפקטיבי של אותם ניירות ערך ושמחיר כאמור מוגדר לפי תקנון הבורסה והנחיותיה;
{{ח:תתת|(ב)}} המחיר בעסקה האחרונה בבורסה, ובלבד שלמיטב ידיעת החתם המייצב המחיר האמור לא נקבע בעסקה שמשתתף במכירה צד לה, במישרין או בעקיפין;
{{ח:תת}} לעניין פסקה זו, ”מחיר“ – בכפוף להתאמות מותרות לשערי בסיס לפי תקנון הבורסה והנחיותיה;
{{ח:תת|(6)}} הייצוב לא נעשה כנגד מכירת ניירות ערך למשתתף במכירה או כנגד מכירה לאחר שמשתתף במכירה גרם לה;
{{ח:תת|(7)}} משתתף במכירה, או אחר מטעמו או בעבורו, לא זיכה, אף אדם בטובת הנאה, בקשר עם הייצוב; לעניין זה, ”טובת הנאה“ – לרבות שיפוי ולמעט תשלום עמלת חיתום קבועה, סבירה ומקובלת שנקבעה בתשקיף, אשר עשויה להיגזר מהאפשרות לביצוע ייצוב על ידי החתם המייצב ובלבד שזו קבועה מראש ואינה נגזרת מאירועים שלאחר מועד ההנפקה, לרבות מפעולות שיבצע החתם המייצב או גוף מקורב אליו, במישרין או בעקיפין לאחר סיום ההנפקה; לא יראו תקבולים המתקבלים בידי החתם המייצב מאת החתמים האחרים שהתחייבו בהתחייבות חיתומית בהנפקה כטובת הנאה, לעניין זה, ובלבד שהחתמים האחרים לא ייטלו חלק בהחלטות הייצוב ובייצוב עצמו ושהכללים ביחס להסכמה כאמור יפורטו בתשקיף;
{{ח:תת|(8)}} ניתן גילוי בתשקיף בדבר –
{{ח:תתת|(א)}} אפשרות ייצוב בנייר הערך; היו ניירות הערך נושא הייצוב חלק מיחידת הנפקה – המחיר שנקבע כתקרת הייצוב כאמור בפסקה (4);
{{ח:תתת|(ב)}} זהות החתם המייצב;
{{ח:תתת|(ג)}} מועד תחילת תקופת הייצוב האפשרית על פי תקנות אלה ומועד סיומה;
{{ח:תתת|(ד)}} משמעות הייצוב, באשר לאפשרות השפעתו על מחיר נייר הערך נושא הייצוב;
{{ח:תתת|(ה)}} תנאי הייצוב, ובכלל זה עובדת יכולתו של החתם המייצב להפסיק ולחדש את הייצוב במהלך תקופת הייצוב;
{{ח:תתת|(ו)}} אופן הגילוי השוטף בדבר הייצוב, כמפורט בפסקה (10);
{{ח:תתת|(ז)}} מידע נוסף בקשר עם הייצוב ככל שידוע במועד התשקיף, לרבות היקף פעילות הייצוב הצפויה, או שיש ביחס אליה התחייבות ולרבות כמות ניירות ערך שבכוונת החתם המייצב לרכוש או סך הכסף שבכוונתו להשקיע ברכישות כאמור;
{{ח:תת|(9)}} החתם המייצב דיווח על אודות הייצוב בהתאם {{ח:פנימי|סעיף 3|לתקנה 3}};
{{ח:תת|(10)}} החתם המייצב לא מסר לאחר כל מידע הקשור לייצוב שביצע או שבכוונתו לבצע, זולת בדרך של פרסום דוח מיידי.

{{ח:סעיף|3|דיווח על אודות הייצוב|תיקון: תשע״ג}}
{{ח:תת|(א)}} במהלך כל תקופת הייצוב – יגיש החתם המייצב, לא יאוחר משעה אחת ממועד סיום כל יום מסחר, דוח מיידי ובו פירוט כל הפעולות שביצע בניירות הערך שהוצעו בהנפקה או בניירות ערך אחרים זהים לאלה שהוצעו בהנפקה, הן בבורסה והן מחוצה לה; כמו כן יפורטו כל העסקאות שביצע בקשר לניירות ערך אחרים שנייר הערך נושא הייצוב הוא נכס בסיס שלהם; לעניין זה –
{{ח:תת|סוג=הגדרה}} ”נייר ערך“ – כהגדרתו {{ח:חיצוני|חוק ניירות ערך#סעיף 52|בסעיף 52 לחוק}};
{{ח:תת|סוג=הגדרה}} ”נכס בסיס“ – הנכס נושא ההתחייבות בנייר ערך.
{{ח:תת|(ב)}} בימי המסחר שבהם הגיש החתם המייצב פקודת ייצוב – על החתם המייצב לפרט במסגרת הדוח המיידי המוגש לפי תקנת משנה (א), ובאופן נפרד, את כל פקודות הייצוב שהגיש באותו יום; ביחס לכל פקודה יפורטו זמן הגשתה, המחיר והכמות שנקבעו בה, המחיר והכמות שבוצעו בפועל וכן הזמן שבו נענתה הבקשה במלואה (להלן – מועד סיום הבקשה); לא נענתה הבקשה במלואה ביום המסחר שבו ניתנה, יצוין כמועד סיום הבקשה סוף אותו יום מסחר; כמו כן תצוין בדוח הכמות המצטברת של כל פקודות הייצוב שהוגשו עד לאותו מועד ביחס לאותה מכירה לציבור.
{{ח:תת|(ג)}} בדוח מיידי כאמור בתקנה זו, ייכללו גם פרטים נוספים, לפי דרישת הרשות.

{{ח:סעיף|4|שמירת מסמכים ותיעוד}}
{{ח:תת|(א)}} חתם מייצב ינהל רישום של כל ייצוב שביצע; הרישום יכלול את כל פרטי הייצוב וייערך במועדים אלה:
{{ח:תתת|(1)}} בסמוך לפני ביצוע הייצוב – מועד הגשת פקודת הייצוב, מחיר הפקודה והכמות הקבועה בה;
{{ח:תתת|(2)}} בתוך זמן סביר לאחר ביצוע הייצוב – כל פרט נוסף ביחס לייצוב, לרבות כמויות שרכש בפועל.
{{ח:תת|(ב)}} החתם המייצב ישמור רישומים כאמור לתקופה של שבע שנים.

{{ח:סעיף|5|דיווח מיידי של המנפיק}}
{{ח:ת}} הוגש דוח מיידי לפי {{ח:פנימי|סעיף 3|תקנה 3(ב)}} יגיש התאגיד שניירות ערך שלו הם נושא הייצוב, עד תחילת יום המסחר העוקב אחרי יום הגשת הדוח על ידי החתם המייצב, דוח מיידי בדבר הגשת הדוח האמור על ידי החתם המייצב, תוך ציון שמו של החתם המייצב ושאר הפרטים הכלולים בדוח האמור.

{{ח:סעיף|6|סיום ייצוב במהלך תקופת הייצוב}}
{{ח:ת}} חתם מייצב רשאי לפרסם דוח מיידי במהלך תקופת הייצוב ובו להודיע על כך, שעל אף האמור בתשקיף, הוא חדל מלבצע ייצוב ומפסיק לדווח בהתאם לתקנות אלה, ולפיכך החזקה הקבועה {{ח:חיצוני|חוק ניירות ערך#סעיף 54|בסעיף 54(א)(2) לחוק}}, לא מתקיימת לגביו עוד.

{{ח:סעיף|7|תחילה}}
{{ח:ת}} תחילתן של תקנות אלה 30 ימים מיום פרסומן.

{{ח:חתימות|כ״א בחשוון התשע״ג (6 בנובמבר 2012)}}
* '''יובל שטייניץ'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]